<classify> WAZIRI wa Elimu, Sayansi na Teknolojia, Profesa Joyce Ndalichako amemwagiza Katibu Mkuu wa wizara hiyo kusimamia ukamilishaji wa ujenzi wa miundombinu ya Chuo cha Ualimu Mpuguso mkoani Mbeya ili majengo hayo yaweze kutumiwa na walimu tarajali.Ametoa agizo hilo kutokana na kusuasua kwa ujenzi wa miundombinu yake unaotekelezwa na mkandarasi, kampuni ya Lukolo Construction.Baada ya ukaguzi, Profesa Ndalichako alibaini mradi huo ukitekelezwa kwa hali isiyoridhisha baadhi ya maeneo yakiwa chini ya kiwango.Alisema pamoja na mkandarasi kuongezewa muda, ameshindwa kukamilisha kazi kwa wakati jambo lililofanya chuo kisitumie miundombinu na serikali kuchelewa kufikia malengo ya uboreshaji na upanuzi chuo hicho.Naelekeza mradi huu ukamilike Desemba 30 tena kwa ubora kama ilivyopangwa.Katibu Mkuu afuatilie na mkandarasi akishindwa kukamilisha mchukulieni hatua, alisema Waziri alisema, makubaliano mapya baada ya kurudishwa kazini ni kazi kukamilika Desemba 30, 2019 lakini hadi sasa mkandarasi haonekani eneo la mradi na hakuna kinachoendelea hapo.Mkuu wa Mkoa wa Mbeya, Albert Chalamila alimweleza waziri mkandarasi asipokamilisha kazi hiyo kwa muda uliopangwa atachukuliwa hatua na mkoa utafuatilia utekelezaji wake  <topic>: kitaifa 